Spændingen om den sjette og sidste slutspilsplads i ishockey er stor. Med fire runder igen er AaB, Esbjerg og Totempo HvIK lige med 41 point. AaB missede nemlig muligheden for at sætte Totempo af og lægge afstand til Esbjerg, som tabte klart i mandagens runde. I Hvidovre tabte AaB nøglekampen mod Totempo med 3-1. Ronny Larsen stod for AaBs eneste scoring, da han udlignede til 1-1, men det rakte ikke. Totempo scorede yderligere to gange og vandt.

Referat:
AaB kunne have sikret sig et vigtigt skridt mod slutspillet. I stedet blev det nederlag og nyt liv til Totempo, som slog AaB 3-1.